**SAVARIA VÁROSFEJLESZTÉSI NONPROFIT KFT.**

**2013. I. FÉLÉVI MÉRLEGBESZÁMÓLÓJÁHOZ**

**SZÖVEGES ÉRTÉKELÉS**

**Szombathely, 2013.szeptember 02.**

 **Benkő János**

 **ügyvezető**

**A Savaria Városfejlesztési Nonprofit Kft. 2013. I. félév**

**pénzügyi – gazdasági tevékenységének szöveges értékelése**

Szombathely Megye Jogú Város Közgyűlése megtárgyalta, és az előterjesztés szerint jóváhagyta a Savaria Városfejlesztési KFT. Alapító Okirat módosítását a 89/2013.(II.28.) számú Közgyűlési határozatával. A társaság gazdálkodási formája Nonprofit szervezetre módosult 2013. év március 19-től. A társaság ügyvezetését Benkő János Úr látja el.

A társaság feladata közreműködni SZMJV Integrált Városfejlesztési Stratégiájának a megvalósításában, a teljeskörű fejlesztések lebonyolításában, a már folyamatban lévő kijelölt város rehabilitációs akcióterületeken. Az Alapító fő célja, és érdeke a meglévő közterületek megújítása, új közterületek, zöldfelületek kialakítása, az épület állomány felújítása, a felújításra alkalmatlan épületek és üres telkek egyéb módon történő fejlesztése, korszerű infrastruktúra kialakítása. A társaság az Alapító által kijelölt rehabilitációs akcióterületek teljeskörű fejlesztéséhez kapcsolódó feladatokat látja el. Ennek keretében többek között elkészíti, aktualizálja, és felülvizsgálja az akcióterületi tervet, koordinálja a gazdasági partnereket, az építési tevékenységet, adminisztratív és információs feladatokat.

**2013. évben megvalósításra került és kerülő feladatok**

Társaságunk Szombathely belvárosának funkcióbővítő megújítása */pályázati azonosító: NYDOP-3.1.1/B-2009-0003/* című pályázat körébe tartozó SZOVA ZRT; SZMJV Önkormányzata, Civil szervezet /Vas megyei TIT; Savaria TAG Egyesület;/ megvalósult projektjeinek végrehajtásához nyújtott projektmenedzsmenti szolgáltatást. A projekt fizikai megvalósulása 2013.év január 25. napján, a pénzügyi Záró elszámolás 2013.év április 25. napján befejeződött. A projekt Záró helyszíni ellenőrzése 2013. június hó 11-12. napon megtörtént, amely kiterjedt a fizikai megvalósítás helyszíni ellenőrzésére, a pénzügyi elszámolások teljeskörű revíziójára, projekt elemenként, konzorciumi partnerenként. A projekt helyszíni vizsgálata során készített jegyzőkönyv a projektmenedzsmenti szolgáltatás vonatkozásában hiányosságot nem rögzített. Ezzel az **IVS I projekt befejeződött.**

**2013. január 02-án megjelent a NYDOP-3.1.1/B2-12 számú /IVS II./ szociális célú város rehabilitációs** pályázat, amelynek összes bekerülési költsége. **412.481-e.Ft. 100 %** -kos támogatás tartalommal, ezáltal önerőt nem igényel. A pályázati összegből projektmenedzsmenti szolgáltatásra 4% számolható el, amelynek összege **16.000- e. Ft.**

**A Támogatási Szerződés megkötésének várható ideje 2013. év november hónap.**

 2013. február 07-én megjelent a **NYDP-3.1.1/B1-13** számú funkcióbővítő város rehabilitációs pályázat, **IVS III**. A projekt megvalósítási költsége **748.614-e.Ft.** ugyan csak 100%-os támogatás, tartalommal, önerőre ebben az esetben sem lesz szükség.

A pályázat ebben az esetben is 4% projektmenedzsment szolgáltatási díj elszámolását teszi lehetővé, ennek összege **30.700- e. Ft.**

**A Támogatási Szerződés megkötésének várható időpontja 2013. év november hónap.**

A kiírt pályázatok vonatkozásában /mindkét esetben/, a Pályázati Útmutatóban rögzítésre került az a tény, hogy **a ROP város rehabilitációs forrás által támogatott projektet ugyanazon városfejlesztő társaság bonyolítsa, hajtsa végre, nem profit orientált gazdasági társaságként.**

**A társaság tevékenységi területe, piaca**

A társaság feladata közreműködni Szombathely Megyei Jogú Város Integrált Városfejlesztési, Településfejlesztési Stratégiájának a megvalósításában. A támogatásokkal megvalósuló projektek esetében, a társaság közreműködik a projektek előkészítési és megvalósítási szakaszában felmerülő, kötelezően ellátandó projektmenedzsmenti szolgáltatás, reklám és marketing tevékenységi feladatokban, a nyilvánosság biztosításával, az uniós társfinanszírozási forrás felhasználásával.

A társaság szolgáltatásának elsődleges igénybevevője a tulajdonos önkormányzat, amely a társasággal kötött Megbízási Szerződések alapján biztosítja a Kft. mindenkori éves árbevételének 90%-át, a fennmaradó 10%-kos kapacitását pedig, a szabad piacon próbálja lekötni.

 **Beruházások, infrastruktúra**

A Savaria Városfejlesztési Nonprofit Korlátolt Felelősségű Társaság tevékenységét a SZOVA ZRT. kezelésében lévő ingatlanban végzi **bérletfizetési kötelezettség nélkül.** A működéshez szükséges infrastruktúra kialakításához szükséges pénzügyi forrást a társaság részére az Alapító biztosította. A társaság beruházást 2013. évben nem tervezett.

**A KFT. működése, humán erőforrása**

A Savaria Városfejlesztési Nonprofit KFT. a projektmenedzsmenti feladatok végrehajtására az Önkormányzattal, és a gazdálkodó szervezetekkel Megbízási szerződést köt. A szerződésben rögzítésre kerülnek az elvégzendő feladatok, és az elvégzett szolgáltatások ellenértéke. A díjazásra részben a hivatkozott pályázati támogatás, és a közreműködők saját pénzügyi forrása nyújt együttesen fedezetet.

A gazdasági társaság irányítását SZMJV Közgyűlésének 33/2013.(I.31.) Kgy. sz. határozata alapján 2013. február 01. napjától Benkő János ügyvezető látja el.

 A társaság január hónapban egy főt projektvezetőként, valamint részmunkaidőben egy főt projekt-asszisztensként foglalkoztatott. 2013. február 04. napjától a társaság létszáma bővült. Társaságunk jelenleg 5 fő teljes munkaidős, munkavállalót foglalkoztat.

 A kiírt Pályázatok ismeretében munkaerő növekedéssel kell számolni, mivel a Pályázati Útmutatóban a feladatkörök is meghatározásra kerültek. Előírás 1 fő szociális referens, valamint szükséges 1 fő pályázat író, és közbeszerzési referens foglalkoztatása.

A társaság tevékenységi feladatainak rövid bemutatását követően, a gazdálkodás pénzügyi hátterét, kívánjuk bemutatni.

A Savaria Városfejlesztési KFT. 2013. évi Üzleti Tervében az éves bevétel tervszáma 39.522-e.Ft. Az I. félévben realizálódott bevétel **27.769-e.Ft**. Ezen összeg két tényezőből tevődik össze 6.401-e.Ft. összegű árbevételből, és az Alapító által jóváhagyott és átutalt 21.368-e.Ft. összegű támogatásból. A 2013. I. félév gazdálkodásában pozitív elmozdulás történt abban a vonatkozásban, hogy az Alapító az **IVS II**. és **IVS III**. projektek projektmenedzsmenti feladatainak ellátásával várhatóan a társaságot bízza meg. Ez jelentős változás, amely hatással lesz a társaság gazdasági, pénzügyi stratégiájára, valamint a valós összkép megítélésében. A beszámolási időszakra a megfontolt, takarékos gazdálkodás volt a jellemző. Az I. félévi működéshez, a pénzügyi fedezetet a 2012. évről áthozott 9.840-e.Ft. összegű pénzügyi forrás, valamint az Alapítótól kapott támogatás biztosította.

A 2013.évi Üzleti Tervben az éves működési kiadásokra 39.322-e.Ft. összeggel számoltunk. Ezzel szemben a tervezetthez képest az I. félévi gazdálkodás során a ténylegesen felmerült működési kiadások, ráfordítások 25.997-e.Ft. összeget prognosztizálnak. A számítások alapján az I. félévi gazdálkodás pénzügyi mérlege **1.772**-**e.Ft.** összegű eredményt mutat.

A működési kiadások alakulását költség oldalról megközelítve elmondható, hogy a tervhez viszonyítva 66,1%-ra teljesült. A költségek és ráfordítások tényleges alakulása / 2013.június 30-val/összegszerűen 25.997-e.Ft. a tervezett éves 39.322-e.Ft-hoz képest, amely arányaiban 16,1%-os költségnövekedést jelent. A 16,1%-kos költségnövekedést nem a működési kiadások emelkedése idézte elő, hanem az IVS III. projekt előkészítési feladatokat ellátó alvállalkozók költség számláinak társaságunk által történő megfinanszírozása.

Költségarányok alakulását az összköltségen belül az alábbi számsorok prezentálják:

|  |  |  |
| --- | --- | --- |
|  | **e Ft** | **%** |
| Anyagköltség | 521 | 3,1 |
| Igénybe vett szolgáltatás | 706 | 4,2 |
| Egyéb szolgáltatás | 198 | 1,2 |
| Bérköltség | 11.874 | 70,5 |
| Személyi j. egyéb kifiz | 203 | 1,2 |
| Bérjárulékok | 3.188 | 18,9 |
| Értékcsökkenés | 148 | 0,9 |
| **Költség nemek összesen** | **16.838** | **100** |

A költség nemek részarányait tekintve, a teljesség igénye nélkül, a legnagyobb részarányt a Bérköltség / 70,5%-kal/, majd ezt követi / 18,9%**-**kal/ a Bérjárulék, és az Igénybe vett szolgáltatás 4,2%-kal/.

2013. június 30. nappal elkészített Egyszerűsített Féléves Mérlegbeszámolóból az Eszköz – Forrás egyező végösszege **18.884-e.Ft**. Mérleg szerinti eredmény **1.772-e**.**Ft**.

**Összegezve:** A fentiekben leírtak alapján elmondható, hogy a társaság instabil pénzügyi helyzete pozitív irányban kezd elmozdulni, amelyet a Mérlegbeszámolóban rögzített **1.772-e**.**Ft**. **összegű eredmény** is megerősít. A megfontolt, és takarékos gazdálkodásra a jövőben is szükség lesz, és törekedni kell, ennek megvalósítására. Pozitív tényező, hogy 2013.évben az Alapító több feladattal is megbízta társaságunkat, mely feladatok végrehajtására aláírt szerződéssel rendelkezünk.

**A megkötött Vállalkozási szerződések az alábbiak;**

* Integrált Városfejlesztési Stratégia III. akcióterületi terv és projekt adatlap elkészítése, **szerződött összeg 5.000.000-Ft. + 27% ÁFA**
* Integrált Településfejlesztési Stratégiát megalapozó operatív fejlesztési terv elkészítése, látványtervekkel**, szerződött összeg 12.850.000-Ft.+ 27% ÁFA**
* **„Szombathely város kerékpárút-hálózatának fejlesztése Gyöngyösszőlős-Gyöngyös- hermán városrészeken”című NYDOP-4.3.1/B-11-2011-0002 azonosító számú** projekt, projektmenedzsmenti szolgáltatás feladatainak elvégzésére megkötött szerződés; **szerződött összeg 1.550.000-Ft. + 27% ÁFA**
* Műszaki ellenőrzési feladatok elvégzésére megkötött élő szerződéssel rendelkezünk, **szerződött összege 4.480.000-Ft. + 27% ÁFA**

A társaság jövőbeni működéshez elengedhetetlenül szükséges az Alapító támogatása, segítőkészsége, oly módon, hogy az Önkormányzati feladatok, /különös tekintettel a pályázatokra **IVS II; IVS III**; valamint ezen kívül jelentkező, a társaság tevékenységi körébe beilleszthető szolgáltatások/ végrehajtására, a Savaria Városfejlesztési társaságot bízza meg. A társaság heterogén tevékenységi köre, a rendelkezésre álló szakember gárda, lehetőséget ad arra, hogy sokrétű feladatokat lásson el, a hatékony és az eredményes gazdálkodás érdekében, szem előtt tartva a törvényben előírt 90 – 10%-kos részarányt.

Szombathely, 2013. szeptember 02.

 ………………………

 Benkő János

 ügyvezető

Mellékletek:

* 2012. I Félévi Mérleg Beszámoló
* Kiegészítő melléklet
* FEB határozat
* Szöveges értékelés